**МЛАДЕЖКИ СЪВЕТ ПО НАРКОТИЧНИ ВЕЩЕСТВА**

**КЪМ ОБЩИНА ГАБРОВО**

Младежкият съвет по наркотични вещества /МСНВ/ е организация от млади хора на възраст от 14 до 29 години, която е сформирана към Общински съвет по наркотични вещества – Габрово. Участниците в МСНВ се отличават с активност, креативност и готовност за подпомагане на дейностите за превенция на рисковото поведение сред своите връстници. Участието в Младежкия съвет е доброволно, затова и членовете му се наричат доброволци.

Основната цел на Младежкия съвет по наркотични вещества е превенция на рисковото поведение и промоция на здравословния начин на живот сред децата и младежите в община Габрово. Доброволците подпомагат дейностите за превенция на наркоманиите на местно ниво чрез активно включване в обучения по подхода „връстници обучават връстници“, т.е. самите те обучават своите съученици и приятели. Доброволците в МСНВ имат възможност да придобият знания и умения за подпомагане на младежи в риск чрез солидарност, толерантност и приятелство. Да служат за пример на своите връстници чрез участие в различни публични инициативи. Да покажат верния път на тези, които го търсят.

Ангажиментите, които поемат доброволците, са според техните собствени интереси и възможности, а дейностите, в които имат възможност да участват, са:

* Различни инициативи на местно, национално и международно ниво;
* Международни или национални младежки обмени;
* Лидерски академии и неформални обучения за екипност, комуникативни умения и др.;
* Подпомагат реализацията на различни обществени (културни, спортни и др.) инициативи, организирани от Община Габрово;
* Специализирани обучения за превантивна работа по подхода „връстници обучават връстници“;
* Проекти и кампании на местно ниво, които самите те са предложили.

**За повече информация: Габриела Йосифова – председател на Общински съвет по наркотични вещества, тел. 066 809 818, 0882 442 253.**

**ДЕКЛАРАЦИЯ**

От…………………………………………………………………………………………….................,

/*трите имена по лична карта*/

родител на ……………………………………………………………………………………...............

/*трите имена на детето*/

Съгласен съм детето ми, ученик в училище………………………………………………………..,

от …………….... клас, да участва като доброволец в Младежки съвет по наркотични вещества

към Община Габрово.

Дата:………………….. Декларатор:………………